Mal for studieplan 

En studieplan er en helhetlig plan for et studieprogram innen høyere utdanning: mål for og innhold i studiet, forventet læringsutbytte, oppbygging av studiet, lærings- og vurderingsformer samt andre obligatoriske krav skal beskrives i planen. 

Malen skal brukes som del av saksforberedelsen ved opprettelse av nye studieprogram. 
Den kan også benyttes av emneansvarlige, studieledere, fagansvarlige, avdelingsstyre og kvalitetsteam i de årlige gjennomgangene og revisjonene av eksisterende studietilbud.  
Felter som ikke angår studieprogrammet, f.eks. krav om skikkethetsvurdering, skal stå tomme. 
	Navn på studium
	Studiet skal ha et dekkende navn. Navnet skal oppgis på både bokmål, nynorsk og engelsk. Internasjonale studieprogram skal kun ha engelsk navn, og studieplanen skal kun foreligge på engelsk. 

	Studiepoeng/ omfang
	Antall studiepoeng i ECTS. Eks: 180

	Studiets varighet
	Antall studieår for normert studietid. 

	Fulltid/ deltid
	Heltid eller deltid. Deltidsstudier angis i prosent. Eks: Deltid 50 % 

	Studiested
	Molde, Kristiansund eller nettstudium

	Undervisningsspråk
	

	Studiestart – semester
	Høst eller vår. 

	Studienivå 
	1.syklus (bachelorgrad), 2.syklus (mastergrad) eller 3.syklus (ph.d. og dr.philos). Videreutdanning kan ligge på 1. eller 2. syklus. 

	Beskrivelse
	En kort oversikt over faginnholdet (organisering og emner kommer senere). 
Merk at studieplaner ikke er rekrutteringsinformasjon. Unngå derfor du-form, men formuleringer som:
- Studiet tar opp temaer som … 
- Programmet er særlig rettet mot ..
- I starten av studiet blir det lagt vekt på … 

	Opptakskrav
	Informasjon om opptak utarbeides i samarbeid med opptaksteamet. 

Bachelor: Generell studiekompetanse eller realkompetanse. Ta også med spesielle opptakskrav (f. eks politiattest). 

Master: Relevant bachelorgrad med gjennomsnittskarakter C eller bedre.
Det er et krav at minst 80 studiepoeng er fordypning i fag, emne eller emnegruppe innenfor mastergradens fagområde. 

HiMoldes forskrift om opptak, studier og eksamen

	Anbefalte forkunnskaper
	Eksempel: Gode forkunnskaper i matematikk er en fordel. 

	Krav til studieprogresjon 
	Eksempel: Studieretten kan opphøre dersom studenten i løpet av ett år ikke har avlagt studiepoeng, og ikke er innvilget permisjon.

	Studentens læringsutbytte etter avsluttet studium
	Læringsutbytte: Det er person vet, kan og er i stand til å gjøre som et resultat av en læringsprosess. Læringsutbyttet skal beskrives i kategoriene kunnskaper, ferdigheter og generell kompetanse. 
Kunnskaper: Kunnskaper er forståelse av teorier, fakta, begreper, prinsipper, prosedyrer innenfor fag, fagområder og/eller yrker. 
Ferdigheter: Evne til å anvende kunnskap til å løse problemer og oppgaver. Det er ulike typer ferdigheter – kognitive, praktiske, kreative og kommunikative ferdigheter. 
Generell kompetanse: Generell kompetanse er å kunne anvende kunnskap og ferdigheter på selvstendig vis i ulike situasjoner, gjennom å vise samarbeidsevne, ansvarlighet, evne til refleksjon og kritisk tenkning i studier og yrke.  
«Etter fullført emne skal studenten (ev. du)…» 
Beskrivelse av hvordan studiet bidrar til at studentene kjenner til nytenking og innovasjonsprosesser.

Beskrivelse av hvordan studiet gir kunnskap i logistikk tilpasset studiets egenart.
Nasjonalt kvalifikasjonsrammeverk for livslang læring

	Oppbygging og gjennomføring
	Oversikt over emner i studieprogrammet. Vis tydelig progresjonen.
• Hvilke emner som er obligatoriske og valgfrie. 
• Eventuelle progresjonskrav
• Fordypning i studiet; eventuelle krav om omfang av fordypning for å oppnå graden. For bachelorgrad skal det fremgå hvilke emner som inngår i fordypningen

Dersom studieprogrammet har flere spesialiseringer/studieretninger, skal disse beskrives. 


	Arbeids- og undervisningsformer
	Generell beskrivelse av arbeids- og undervisningsformene som benyttes til å oppnå læringsutbyttet. Praksis i studiet skal være tilrettelagt slik at studenten skal kunne oppnå det forskrevne læringsutbytte. Studentenes forventede arbeidsbelastning skal beskrives. Ved samlingsbaserte og nettbaserte studier må dette punktet utdypes mer.

Studentenes samlede arbeidsinnsats fordeles på en rekke aktiviteter som for eksempel forelesninger, veiledning, oppgaveseminar, kollokviegrupper, praksis, laboratoriearbeid, selvstendig arbeid (litteraturstudier, oppgaveløsning, diskusjoner med mer), og eksamensgjennomføring. Basert på dette, anslå fordeling av tidsbruk mellom timeplanfestede læringsformer, ikke-timeplanfestedelæringsformer, og egeninnsats / selvstudium. Dette gjelder pr uke og / eller pr studieår.

	Eksamens- og vurderingsordninger
	Vurderingsformene i studiet skal være utformet slik at de mest hensiktsmessige metodene for å målestudentens oppnåelse av læringsutbyttet blir brukt, jf. studietilsynsforskriften § 2-2 (5). Det er også en klar forventing fra NOKUT om god variasjon i vurderingsformer. Ta utgangspunkt i vurderingsformene i emnene i studieprogrammet når vurderingsformene beskrives.

	Yrkesmuligheter/videre studiemuligheter
	Beskriv hvordan studieprogrammet er faglig relevant for arbeidslivet med konkrete eksempler på mulige yrkesveier, jf. studietilsynsforskriften § 2-2 (2). Gi konkrete eksempler på mulige videre studier ved HiMolde og fagområder med studier ved andre institusjoner

	Utveksling 
	Beskriv hvilket semester som er best tilrettelagt for studentutveksling for gradsgivende studietilbud. Gi eksempler på institusjoner det er inngått utvekslingsavtaler med.

	Internasjonalisering
	Beskriv hvilke ordninger annet enn studentutveksling studieprogrammet har for internasjonalisering tilpasset studietilbudets nivå, omfang og egenart. Aktivitetene kan omfatte bruk av internasjonal litteratur, internasjonale gjesteforelesere, utenlandske studenter, deltagelse på internasjonale konferanse osv.

	Praksis
	Redegjørelse for eventuell praksis.

	Spesielle krav
	Informasjon om rammeplaner, nasjonale retningslinjer og skikkethet.



